***HIRDETMÉNY***

***Augusztus 29-ig véleményezhető az ENSZ EGB Kijevi jegyzőkönyvhöz kapcsolódó 2013.-2016. évi nemzeti jelentés***

Magyarország 1998. december 18-án aláírta az Aarhusi Egyezményt és a 2001. évi LXXXI. törvényben hirdette ki. Az Európai Unió 2000. július 17-i 2000/479/EK EPER határozatával létrehozta saját Európai Szennyezőanyag Kibocsátási Nyilvántartását (EPER). 2003-ban Magyarország több országgal együtt Kijevben aláírta a PRTR (PollutionRelease and TransferRegister) Jegyzőkönyvet. 2006. január 18-án az Európai Parlament és Tanács elfogadta az Európai Szennyezőanyag-kibocsátási és -szállítási Nyilvántartás (E-PRTR) létrehozásáról, valamint a 91/689/EGK és a 96/61/EK tanácsi irányelv módosításáról szóló 166/2006/EK rendeletet (E-PRTR rendelet). A rendelet 2006. február 24-én lépett hatályba és az Aarhusi Egyezményhez kapcsolódó PRTR Jegyzőkönyvnek való Európai Uniós megfelelést célozta. Magyarország a PRTR jegyzőkönyvet 2009. június 8-án 17. részes félként ratifikálta. A Jegyzőkönyv 2009. október 8-án lépett hatályba, a végrehajtáshoz kapcsolódóan a részes feleknek háromévente ország jelentést kell készíteni.

Az ország jelentést a 2013. év és 2016 év közötti időszakra a Földművelésügyi Minisztérium készítette. A dokumentum elkészítéséhez felhasználtuk az ENSZ EGB Bizottság részére benyújtott 2014. évi jelentésünket. A tervezetét a mai naptól kezdve elérhető a Földművelésügyi Minisztérium honlapján

Link:

A Földművelésügyi Minisztérium várja a civil és gazdasági szervezetek véleményét a tervezettel kapcsolatban

**Földművelésügyi Minisztérium Környezetmegőrzési Főosztály**

elektronikus levél formájában az [**kmff@vm.gov.hu**](mailto:kmff@vm.gov.hu) email címen

**2017. augusztus 29-ig beérkezően**